
Dešava se da se sakupe komšije i poznanici u kući umrloga, pa svako od njih prouči dio Kur’ana, za dotičnu umrlu osobu (bez ikakve materijalne naknade). Nakon završetka učenja Kur’ana, upute Allahu, subhanehu ve te’ala, za njega dovu i poklone za njegovu dušu nagradu učenja Kur’ana. Da li od ovoga umrla osoba ima koristi ili ne? Čuo sam da neki učenjaci kažu da je ovo strogo zabranjeno (***[haram](https://pitajucene.com/search/haram/questions/ "Pretraži pitanja o haramu")***);  drugi ipak  da je  pokuđeno (***[mekruh](https://pitajucene.com/search/mekruh/questions/ "Pretraži pitanja o mekruhu")***), a treći da je dozvoljeno.


* 
* 
* 
* 
* 
* 
* 

 
Učenje Kur’ana mrtvima?

Ovako i njemu slična djela nemaju osnove u islamu. Nije zabilježeno od Poslanika, salallahu ‘alejhi ve sellem, niti njegovih ashaba, Allah, dželle šanuhu, njima bio zadovoljan, da su učili ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** mrtvima.


Naprotiv, Allahov  ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu ‘alejhi ve sellem, je rekao: ”Ko bude uradio neko djelo koje nije od naše vjere –  to djelo se ne prima.” (Muslim, Sahih, 1718. i Buharija, muallekan.)


Buharija i Muslim također bilježe ***[hadis](https://pitajucene.com/search/Hadis/questions/ "Pretraži pitanja o hadisima")*** od Aiše, radijallahu anha, da je Poslanik, sallallahu ‘alejhi ve sellem, rekao: ”Ko bude uveo u ovu našu vjeru novu stvar koja nije od nje (vjere) – to djelo se ne prima.” (Muslim, Sahih, 1718. i Buharija, muallekan.)


Muslim bilježi u svom Sahihu od Džabira, neka je Allah, dželle šanuhu, njim zadovoljan, da je Allahov  Poslanik, sallallahu ‘alejhi ve sellem, govorio petkom na hutbi: ”A zatim, doista je najbolji govor Allahova Knjiga, i najbolji put je put Muhammeda, sallallahu ‘alejhi ve sellem, a najgore stvari su novotarije, a svaka novotarija je zabluda.” (Muslim, 867.)


Nesai bilježi dodatak ovom hadisu u vjerodostojnoj predaji: ”… a svaka zabluda vodi u vatru.” (Nesai, 188, 189/3)


Što se tiče udjeljivanja sadake u ***[ime](https://pitajucene.com/search/ime/questions/ "Pretraži pitanja o imenima")*** umrlih i upućivanja ***[dova](https://pitajucene.com/search/dova/questions/ "Pretraži pitanja o dovama")*** Allahu, dželle šanuhu, za njih: koristi ima i nagrada od takvih djela stiže do njih. Ovo je stav svih islamskih učenjaka (idžma’).


Molimo Allaha, subhanehu ve te’ala, da vam bude na pomoći. (Šejh ***[Ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")***, “Kitabud – da’ve”)


 ŠEJH IBN BAZ


